CELEX: C2005/093/57
Language: fi
Date: 2005-04-16 00:00:00
Title: Yhteisöjen ensimmäisen oikeusasteen tuomioistuimen määräys, 31 päivänä tammikuuta 2005, asiassa T-447/04 R, Capgemini Nederland BV vastaan Euroopan yhteisöjen komissio (Julkiset palveluhankinnat — Yhteisön tarjouspyyntömenettely — Välitoimimenettely — Fumus boni juris — Kiireellisyys)

16.4.2005   
            
            
               FI
            
            
               Euroopan unionin virallinen lehti
            
            
               C 93/28
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN MÄÄRÄYS,
   31 päivänä tammikuuta 2005,
   asiassa T-447/04 R, Capgemini Nederland BV vastaan Euroopan yhteisöjen komissio
   (Julkiset palveluhankinnat - Yhteisön tarjouspyyntömenettely - Välitoimimenettely - Fumus boni juris - Kiireellisyys)
   (2005/C 93/57)
   Oikeudenkäyntikieli: englanti
   Asiassa T-447/04 R, Capgemini Nederland BV, kotipaikka Utrecht (Alankomaat), edustajinaan asianajajat M. Meulenbelt ja H. Speyart, vastaan Euroopan yhteisöjen komissio (asiamiehenään: L. Parpala, prosessiosoite Luxemburgissa), jossa hakija vaatii, että komission päätösten täytäntöönpanoa lykätään yhtäältä siltä osin kuin hakijan tarjouspyyntömenettelyssä JAI-C3-2003-01 esittämä tarjous oikeus- ja sisäasioiden alan toisen sukupolven Schengen-tietojärjestelmän (SIS II) kehittämisestä ja asentamisesta ja viisumitietojärjestelmän (VIS) mahdollisesta kehittämisestä ja asentamisesta on hylätty ja tarjouskilpailu on ratkaistu toisen tarjouksen tekijän hyväksi ja toisaalta siltä osin kuin SIS II ja VIS järjestelmiä koskeva sopimus on tehty toisen tarjouksen tekijän kanssa, yhteisöjen ensimmäisen oikeusasteen tuomioistuimen presidentti on 31.1.2005 antanut määräyksen, jonka määräysosa on seuraava:
   
               1
            
            
               Välitoimihakemus hylätään.
            
         
               2
            
            
               Oikeudenkäyntikuluista päätetään myöhemmin.